চকচকে আনন্দের সরোবরে – সোনেলা
চকচকে আনন্দের সরোবরে
ছাইরাছ হেলাল ১৭ জুলাই ২০১৯, বুধবার, ০৩:৫০:৫৫অপরাহ্ন একান্ত অনুভূতি ২৪ মন্তব্য
বিশাল ডানা মেলে ভেসে বেড়াচ্ছে বৃষ্টি
বিভোর আনন্দে, ঢেকে ফেলেছে ও প্রান্ত অব্দি,
ঝম ঝম করে হেসে হেসে গড়িয়ে দিচ্ছে জলধারা
আনন্দ সরোবরে।
আপাপবিদ্ধতায় অনলংকৃত নিঃসঙ্গ আজ
অচতুর সময়ের জরায়ু, অযথাই গেল রোপণের ভ্রমর গুঞ্জন,
স্বপ্ন-বীজ আজ ও বেঁচে আছে স্মৃতি-বিস্মৃতির ক্রম-আলিঙ্গনে,
চোলাই বিষণ্ণতার জলজ অস্তিত্ব এই ঘন সন্ধ্যায়;
বর্ষা-হৃদয় আজ বসে আছে ক্ষণ গণনার বালিয়াড়ি নিয়ে;
বৃষ্টি, আর একটু থেকে যাও না এই শৃঙ্খলিত হৃদয়ের
চকচকে মৌতাতে।
কথায় কথায় কথার গুঢ় মারপ্যাঁচে
নিরীহের ভঙ্গিতে অন্ধিসন্ধি খোঁজার চেষ্টা
সে ছিল-না কোন কালেই!
বর্ষা-ছোঁয়া অপহৃত! মৌসুমি বাতাসের বেষ্টনে!
এমন হত্যাকারীদের এঁদোয় সে কখনও-ই
লুটিয়ে পড়ে না।
মোট পড়েছেনঃ ২২২জন আজ পড়েছেনঃ ৩৪জন
জুলাই ১৭, ২০১৯ at ৭:০৭ অপরাহ্ন
কবিতার সারমর্ম জানতে চাই।
জুলাই ১৮, ২০১৯ at ১১:৪৫ পূর্বাহ্ন
আমিও তুমুল উৎসাহ উদ্দীপনা নিয়ে সারের মর্ম জানার অপেক্ষায় আছি।
জুলাই ১৮, ২০১৯ at ৮:০৪ অপরাহ্ন
জেনে জানাবেন অপেক্ষায় রইলাম।
জুলাই ১৯, ২০১৯ at ১০:৩২ অপরাহ্ন
আমিও অপেক্ষায়!!
জুলাই ১৭, ২০১৯ at ৮:৪৮ অপরাহ্ন
বৃষ্টি হয়তো নিরাশ করবে না।
জুলাই ১৮, ২০১৯ at ১১:৪৬ পূর্বাহ্ন
আশাই জীবন!!
তা তো বলতে চাচ্ছেন!!
জুলাই ১৭, ২০১৯ at ৯:৪৭ অপরাহ্ন
কবিতা এমনই হয়
এ যেন শৃঙ্খলিত হৃদয়ের
জুলাই ১৮, ২০১৯ at ১১:৫০ পূর্বাহ্ন
শৃঙ্খলিত হৃদয়ের টানাপোড়নে যা হয়।
জুলাই ১৭, ২০১৯ at ১০:৫৬ অপরাহ্ন
চকচক করিলেই সোনা হয় না,
চকচক করিলেই আনন্দ আসবে এমন নাও হতে পারে 🙂
ভ্যাজাল সব কিছুতে ভ্যাজাল আজকাল।
আসতেছি আবার।
জুলাই ১৮, ২০১৯ at ১১:৫৪ পূর্বাহ্ন
উড়ে বাপ্রে! আবার এসে কী বলবেন তাই ভাবছি।
তবুও চকমকি আমাদের না হলেই হয় না।
জুলাই ১৭, ২০১৯ at ১১:৪৬ অপরাহ্ন
বৃষ্টি কখনও সুন্দর কখনও অসহ্য ।
তবুও বৃষ্টি নামুক কারণে অকারণে লেখকে বাগানে।
বৃষ্টি’রা সুন্দর।
জুলাই ১৮, ২০১৯ at ১২:১০ অপরাহ্ন
অবশ্যই সুন্দর বৃষ্টি অনেক কাম্য এ সময়ে
জুলাই ১৮, ২০১৯ at ৯:২৮ পূর্বাহ্ন
অপাপবিদ্ধতা আর মৌতাতে মানে কি? আগে এই পর্যন্তই আটকে আছি।
জুলাই ১৮, ২০১৯ at ১২:১৪ অপরাহ্ন
অপাপবিদ্ধ……… অনপরাধ, নির্মলতা, পবিত্রতা, সরলতা, দোষশূন্যতা, নিরীহতা, অপরাধশূন্যতা, পাপশূন্যতা, অনবদ্যতা, হাবাগবা ভাব, নিষ্কলুষতা, নির্দোষিতা, অপাপবিদ্ধতা, ছলাকলাশূন্যতা।
মৌতাত…… বি. 1 নেশার আবেশ বা আমেজ; 2 নিয়ম মাফিক সময়ে নেশা করবার প্রবল স্পৃহা; 3 নিয়মিত সময়ে মাদক দ্রব্য সেবন। [আ. মৌতাদ্]।
গুগল মামায় কি পালাই গেছে!!
এবারে দেখা যাক কী হয়!!
জুলাই ১৮, ২০১৯ at ২:০৬ অপরাহ্ন
আমার মেয়ের মামারা আছে না!!! নিকটআত্বীয় দের হক বেশী।
জুলাই ১৮, ২০১৯ at ৬:০০ অপরাহ্ন
বাহ, দারুন সমাধান , অবশ্যই নিকটজনদের হক আছে।
জুলাই ১৮, ২০১৯ at ১১:৩৯ অপরাহ্ন
বরাবরের মতো একটু বেশি ভালো লাগলো ভাই। ভালো থাকবেন ধন্যবাদ
জুলাই ১৯, ২০১৯ at ১০:১৯ অপরাহ্ন
জুলাই ১৯, ২০১৯ at ১:২৫ পূর্বাহ্ন
অপাপবিদ্ধ হতে হলে অনলংকৃত, নিসঙ্গই হতে হয়, পরেরগুলোর সাথে অপাপবিদ্ধতার বিরোধ আছে হেলাল ভাই!
ভাল লাগা ভীষণ!
জুলাই ১৯, ২০১৯ at ১০:২২ অপরাহ্ন
মন দিয়ে পড়েছেন দেখে আনন্দ লাগছে।
আপাত দৃষ্টিতে অবশ্যই বিরোধ আছে।
সব ভাল নিয়েও চুড়ান্ত ভালোটুকু তুলে নেয়া কঠিন, তাই বলতে চেয়েছি।
এত দিন পরে পরে এলে তো হবে না। যত ব্যস্ততাই থাকুক না কেন।
জুলাই ১৯, ২০১৯ at ৩:২৭ অপরাহ্ন
বৃষ্টি বেশি জোরে নামলে কিন্তু চকচকে ভাব বজায় থাকেনা। ঝাপসা চোখে এদো কাদায় পিছলে পরারও তুমুল ভয়।
ইদানীং লেখা কঠিন করে ফেলছেন। ডাইনীদের সাথে পাতাল ভ্রমনে অংশ নিয়েছেন নাকি !
জুলাই ১৯, ২০১৯ at ১০:২৫ অপরাহ্ন
পিছলে পড়ার/ পিছলে যাওয়ার ভয় থাকেই,
তা নিয়েই আমরা চকচকা রোদ বৃষ্টির অপেক্ষাই করি।
পড়ায় মন নেই, তাই এসব বলছেন না তো!
জুলাই ১৯, ২০১৯ at ১১:৫২ অপরাহ্ন
আল্লাহ্‌ তুমি বৃষ্টি দাও, কবির মন ঠান্ডা হোক। আবার যে শব্দের মারপ্যাঁচ শুরু করেছে!
জুলাই ২০, ২০১৯ at ৩:৩৭ অপরাহ্ন
হা হা, বৃষ্টি সে আসবেই।
নিতাই বাবু-এর ফেসবুকে থাকা হিন্দু ভাই-বোনদের বলছি! পোস্টে